Bolest hlavy, uzkozt
Dobry den. Beriem obcas na uzkozt neurol 0,25, a teraz my lekar predpisal na bolest hlavy nalgesin forte. Chcem sa spytat je kombinacia tychto liekov bezpecne? Len pre info ostatne lieky co uzivam denne: metoprolol 25 mg, enelbin retard 100. Dakujem za odpoved
Dobrý deň.
Ďakujeme za Vašu otázku.
Medzi liekmi Nalgesin Forte a Neurol neboli pozorované žiadne vzájomné interakcie. Z tohto dôvodu je ich súčasné užívanie možné.
Pri súčasnom užívaní liekov Nalgesin Forte a Metoprolol môže dôjsť k zníženiu antihypertenzívneho účinku metoprololu.  V prípade kombinácie liečiv je potrebné pravidelne sledovať krvný tlak.  Pokiaľ bol lekár prespisujúci liek Nalgesin Forte informovaný o súčasnom užívaní Metoprololu, je si tejto skutočnosti vedomý a prispôsobil mu dávkovanie. V taktom prípade odporúčam riadiť sa jeho pokynmi.
Prajem pekný zvyšok dňa.
S pozdravom
Mgr. Barbora Bičanovská